cyanic-selkie/wikianc huggingface dataset:
เสือโคร่งสุมาตรา
ลักษณะ
เสือโคร่งสุมาตราที่มีกะโหลกและลวดลายต่างจากตัวอย่างชนิดเสือโคร่งเบงกอลและเสือโคร่งชวา มันมีสีผิวเข้มกว่าและมีลายกว้างกว่าเสือโคร่งชวา ลายมักหายไปในบริเวณใกล้ส่วนท้าย และบนหลัง waist และขาหลังมีเส้นที่เล็ก จุดดำมืดบริเวณระหว่างลายทั่วไป ลายบนเสือโคร่งชนิดนี้พบถี่กว่าชนิดย่อยอื่น ๆ
ประชากรและที่อยู่อาศัย
เสือโคร่งสุมาตรา มีถิ่นกระจายพันธุ์อยู่เฉพาะเกาะสุมาตรา ในประเทศอินโดนีเซียเท่านั้น อาศัยอยู่ในป่าดิบชื้นของเกาะสุมาตรา ล่าสัตว์เลี้ยงลูกด้วยนมเป็นอาหาร เช่น หมูป่า, เก้ง, กวาง, สมเสร็จ หรือแม้กระทั่งลิงอุรังอุตัง รวมถึงมนุษย์ด้วย
สถานะ
ปัจจุบัน เสือโคร่งสุมาตรานับได้ว่าเป็นเสือโคร่งเพียงสายพันธุ์เดียวที่สามารถพบได้ในประเทศอินโดนีเซีย เนื่องจาก เสือโคร่งชวา (P. t. sondaica) และ เสือโคร่งบาหลี (P. t. balica) ที่เคยเป็นสายพันธุ์ที่เล็กที่สุดมาก่อน ได้สูญพันธุ์ไปก่อนหน้านี้นานแล้ว
สถานะของเสือโคร่งสุมาตราในธรรมชาติก็นับว่าใกล้สูญพันธุ์อย่างวิกฤตแล้ว โดยคาดว่ามีจำนวนราว 400-450 ตัว เท่านั้น โดยสถานที่ ๆ พบมากที่สุด คือ อุทยานแห่งชาติเครินซีเซบลัท ที่อยู่ทางตะวันตกของเกาะ มีประมาณ 160 ตัว นับว่าเป็นครึ่งหนึ่งของประชากรเสือโคร่งสุมาตราทั้งหมด โดยสาเหตุสำคัญที่ทำให้เสือโคร่งสุมาตราใกล้สูญพันธุ์ คือ การล่าเพื่อเอาอวัยวะต่าง ๆ ไปทำเป็นยาตามความเชื่อ โดยพรานผู้ล่าจะล่าโดยการใช้กับดักเป็นบ่วงรัดเท้า ซึ่งจะทำให้เกิดบาดแผลฉกรรจ์ อาจบาดลึกเข้าไปถึงกระดูก และตัดข้อเท้าของเสือโคร่งสุมาตราให้ขาดได้เลย
ฟอร์เอเวอร์ ไมเคิล
ฟอร์เอเวอร์ ไมเคิล (Forever, Michael) เป็นผลงานสตูดิโออัลบั้มในฐานะศิลปินเดี่ยวชุดที่ 4 ของนักร้องชาวอเมริกัน ไมเคิล แจ็กสัน ออกวางขายโดยสังกัดโมทาวน์ในปี 1975 อัลบั้มยังขายในรูปแบบใหม่ในปี 2009 เป็นส่วนหนึ่งของอัลบั้มรวมเพลง 3 แผ่นที่ชื่อ Hello World: The Motown Solo Collection
สถานีรถไฟโทมาโกไม
สถานีรถไฟโทมาโกไม (苫小牧駅 (Tomakomai-eki)) เป็นสถานีรถไฟในเมืองโทมาโกไม จังหวัดฮกไกโด ประเทศญี่ปุ่น ดำเนินการโดยบริษัทรถไฟฮกไกโด
สถานีที่อยู่ติดกัน
อาโอบะ - โทมาโกไม - นูมาโนฮาตะ โทมาโกไม - ยูฟุตสึ
คำยัง
คำยัง หรือ ไทคำยัง เป็นกลุ่มชาติพันธุ์ชาวไทกลุ่มหนึ่ง ที่อพยพไปอาศัยอยู่ที่ประเทศอินเดีย และทางตอนเหนือของประเทศพม่า เดิมชาวไทคำยังอาศัยอยู่บริเวณเมืองกอง (โมกอง) ใกล้ทิวเขาปาดไก่ และอพยพไปอยู่ร่วมกับชาวไทอาหม เมื่อคริสต์ศตวรรษที่ 18 ดินแดนของชาวไทคำยัง มีอยู่ 2 ส่วน คือ บ้านน้ำ ได้แก่ หมู่บ้านทิสังปานี และหมู่บ้านโซราปัตเถิร แขวงศิวสาคร กับ บ้านดอย ได้แก่ หมู่บ้านตาติบาร์ แขวงโชรหัท และยังมีในแขวงตินสุกิยา
วิถีชีวิต
ชาวไทคำยังมักปลูกข้าว และตำข้าวกินเอง ชาวไทคำยังตื่นเช้าขึ้นมาเพื่อมาตำข้าว โดยตำในครกกระเดื่อง บ้านเรือนของชาวไทคำยังไม่แตกต่างจากชาวไทพวกอื่นมากนัก สภาพจะคล้าย ๆ คนไทยในภาคอีสานบางถิ่น คือกลางครัวมีที่ตั้งเตา ทำเป็นกะบะดินใหญ่ก่ออยู่บนเสากลางของครัว นอกจากนี้ชาวไทคำยังยังมีอาหารการกินที่ใกล้เคียงกับชาวไททั่วไป และยังเคยกินปลาเน่า คือ ปลาร้า หรือกะปิ ซึ่งปัจจุบันนี้ได้เลิกกินไปแล้ว แต่ก็ยังกินข้าวหลามกันอยู่
พรชัย เค้าแก้ว
ร้อยโท พรชัย เค้าแก้ว เกิดวันที่ 24 สิงหาคม พ.ศ. 2524 ที่จังหวัดขอนแก่น เป็นนักกีฬาเซปักตะกร้อทีมชาติไทย โดยสามารถทำสถิติคว้า 18 เหรียญทองจากซีเกมส์ 10 สมัย และอีก 10 เหรียญทองจากเอเชียนเกมส์ 5 สมัย
ประวัติ
พรชัย เค้าแก้ว เป็นบุตรชายของบุญถิ่น เค้าแก้ว และบุญชัยมีพี่น้องสองคนโดยเป็นบุตรชายคนโต สำเร็จการศึกษาระดับประถมจากโรงเรียนบ้านโสกกระหนวน ก่อนที่จะเข้าศึกษาต่อระดับมัธยมที่โรงเรียนเมืองพลพิทยาคม และเข้ารับการศึกษาต่อที่คณะบริหารธุรกิจ มหาวิทยาลัยภาคตะวันออกเฉียงเหนือ
พรชัยเริ่มเล่นเซปักตะกร้ออย่างจริงจังเมื่ออายุได้ 12 ปี และพัฒนาฝีมือเรื่อยมาจากการหาประสบการณ์จากการแข่งขัน พรชัยจัดได้ว่าเป็นกำลังสำคัญในการช่วยให้ทีมชาติไทยรับรางวัลเหรียญทองจากการแข่งขันซีเกมส์ 2001 ที่ประเทศมาเลเซีย ก่อนที่จะช่วยให้ทีมชาติไทยได้รับรางวัลเหรียญทอง ทั้งในประเภททีมชุดและทีมเดี่ยวจากการแข่งเอเชียนเกมส์ 2002 ที่เมือง ปูซาน ประเทศเกาหลีใต้ รวมถึงเหรียญทองจากการแข่งขันประเภททีมเดี่ยวในการแข่งขันซีเกมส์ 2011 ณ ปาเลมบัง ประเทศอินโดนีเซีย
ชาห์ฮาบุดดิน เดลาวาร์
ชาห์ฮาบุดดิน เดลาวาร์ (เกิด พุทธทศวรรษ 2490) เป็นหนึ่งในประมุขหลักของตอลิบาน เดลาวาร์เป็นสมาชิกผู้ก่อตั้งคณะทำงานสำหรับสันติภาพ โดยก่อตั้งในประเทศกาตาร์ เมื่อเดือนมกราคม พ.ศ. 2555 เดลาวาร์ทำหน้าที่เป็นเอกอัครราชทูตประจำประเทศปากีสถานและประเทศซาอุดีอาระเบียภายใต้การปกครองช่วงของรัฐบาลตอลิบาน เดลาแวร์ยังดำรงตำแหน่งกงสุลใหญ่สถานกงสุลประเทศอัฟกานิสถานในเมืองเปศวาร์
เดลาวาร์อาศัยในจังหวัดลอการ์ เดลาวาร์สำเร็จการศึกษาจากดารุล อูลูม ฮักคาเนีย เดลาวาร์ได้เรียนในเรื่องของวิชาชีพครุศาสตร์ ในปี พ.ศ. 2564 เดลาวาร์ได้เริ่มสอนในโรงเรียนศาสนาที่เมืองเปศวาร์ เดลาวาร์ร่วมกับตอลิบานในช่วงพุทธทศวรรษ 2530 ครั้งที่ปรากฏตัวในประเทศอัฟกานิสถาน
วัดน้อยนางหงษ์ (จังหวัดสมุทรสาคร)
วัดน้อยนางหงษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านท่าจีน ตำบลท่าจีน อำเภอเมืองสมุทรสาคร จังหวัดสมุทรสาคร วัดมีเนื้อที่ 25 ไร่
คาดว่าสร้างวัดน้อยนางหงษ์ในสมัยพระบาทสมเด็จพระนั่งเกล้าเจ้าอยู่หัว เดิมชื่อว่า วัดตากแดด มีพระอธิการทันเป็นเจ้าอาวาส ต่อมาพระปลัดเซ่ง (หลวงพ่อเซ่ง) เป็นเจ้าอาวาส ได้เปลี่ยนชื่อเป็น วัดนางหงษ์ และในสมัยพระอธิการชุ่ม (หลวงพ่อชุ่ม) เป็นเจ้าอาวาสปกครองวัดนี้ ได้เปลี่ยนชื่อใหม่เป็น "วัดน้อยนางหงษ์"
อาคารเสนาสนะ
อุโบสถหลังเก่าเป็นสถาปัตยกรรมสมัยอยุธยาตอนปลาย คล้ายเรือสำเภา มีเจดีย์เก็บอัฐิเรียงรายอยู่บนฐานของโบสถ์ อิฐที่ใช้สร้างนำมาจากประเทศจีน หน้าบันประดับลวดลายด้วยเครื่องถ้วยจีน สภาพอุโบสถในปัจจุบันคงเหลือแต่เสมาเท่านั้น แล้วได้สร้างอุโบสถหลังใหม่ ซึ่งเป็นอาคารไม้ทรงไทยก่ออิฐถือปูน หลังคาทรงจั่ว เครื่องไม้มุงกระเบื้องมีชายคาปีกนกคลุมโดยรอบทั้งสี่ด้าน หลังคามีช่อฟ้าใบระกาหางหงส์ปูนปั้นเป็นรูปเศียรนาค หน้าบันทั้งด้านหน้าและด้านหลังเป็นปูนปั้นระบายสีลวดลายพรรณพฤกษา บานประตูเป็นไม้มีภาพจิตรกรรมเป็นรูปทวารบาลแบบไทย ผนังด้านหน้ามีซุ้มประดิษฐานพระพุทธรูปประทับยืนปางประทานอภัย บานหน้าต่างเป็นไม้มีภาพจิตรกรรมรูปเทวดายืนพนมมือตกแต่ง ภายนอกอุโบสถหลังใหม่มีกำแพงแก้ว ภายในเขตกำแพงแก้วมีซุ้มเสมาก่ออิฐถือปูนเป็นทรงปราสาทประดิษฐานใบเสมาทำมาจากหินแกรนิต
หอระฆังเก่ามีลักษณะเป็นสิ่งก่อสร้างแบบยุโรป สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เพื่อเป็นอนุสรณ์แก่ผู้สร้างวัด หอเป็นอาคารขนาดเล็กสองชั้น ชั้นบนเป็นอาคารโปร่งมีระเบียงขนาดเล็กโดยรอบ ผนังด้านข้างเป็นช่องโปร่งลักษณะคล้ายซุ้มส่วนยอดโค้งแหลมแบบศิลปะกอทิก แต่ส่วนบนสุดคล้ายปล้องไฉน เจดีย์บรรจุอัฐิเป็นรูปเรือสำเภา มีเจดีย์ 3 องค์อยู่บนลำเรือ ลักษณะเป็นเจดีย์ก่ออิฐถือปูนย่อมุมไม้สิบสอง ปัจจุบันมีรากไทรขึ้นปกคลุมทั่วทั้งองค์ นอกจากนั้นยังมีอนุสรณ์สถานท่านลี มีลักษณะเป็นสิ่งก่อสร้างแบบยุโรป สร้างขึ้นเพื่อเป็นอนุสรณ์แก่ผู้สร้างวัดนี้
วัดมหาธาตุแหลมสัก
วัดมหาธาตุแหลมสัก เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลแหลมสัก อำเภออ่าวลึก จังหวัดกระบี่
วัดมหาธาตุแหลมสัก เดิมชื่อ วัดแหลมสัก ตั้งวัดเมื่อวันที่ 25 พฤษภาคม พ.ศ. 2530 ได้รับพระราชทานวิสุงคามสีมาเมื่อวันที่ 3 กุมภาพันธ์ พ.ศ. 2540 โดยมีพระอาจารย์เนตร จิรปุญโญ เป็นเจ้าอาวาสรูปแรก แต่เดิมนั้นชาวบ้านแหลมสักไม่มีวัดที่จะประกอบศาสนกิจ จะต้องเดินทางไปยังวัดสถิตโพธาราม จนท่านอาจารย์อาจและท่านอาจารย์คำผาย ธุดงค์มาจากภาคอีสาน ชาวบ้านได้ร่วมใจกันสร้างเพิงที่พักให้ จากนั้นสร้างโรงฉัน ซึ่งได้ใช้ประกอบศาสนกิจ ต่อมาระหว่าง พ.ศ. 2475–2505 พระอาจารย์จันทร์แรม เขมศิริ ได้มาปฏิบัติธรรมและจำพรรษานา่น 7 พรรษา ก่อนจะเดินทางกลับภาคอีสาน ได้ให้พระอาจารย์เนตร จิรปุญโญ และพระอาจารย์สงวนดูแลต่อ ปัจจุบันพระครูปัญญาภินันท์ (พระชูศัก ปัญญาสักโก)
วัดแหลมสักประดิษฐานพระมหาธาตุเจดีย์สีขาวองค์ใหญ่ กว้าง 45 เมตร ยาว 45 เมตร และสูง 40 เมตร เริ่มก่อสร้างในวันวิสาขบูชา 28 พฤษภาคม พ.ศ. 2553
ภาษาบูนัน
ภาษาบูนัน เป็นภาษาที่ใช้พูดโดยชาวบูนันในไต้หวัน จัดอยู่ในตระกูลภาษาออสโตรนีเซียน สาขาเกาะฟอร์โมซา แบ่งเป็นสำเนียงย่อยได้ห้าสำเนียงคือ อิสบูกุน ตักบูนวซ ตากีวาตัน ตากีบากา และตากีตูดุห์ สำเนียงอิบูกุนเป็นสำเนียงหลักทางใต้ของไต้หวัน สำเนียงตักบูนวซและตากีวาตัน ส่วนใหญ่ใช้พูดทางภาคกลาง อีกสองสำเนียงใช้พูดทางเหนือ ปัจจุบันภาษาบูนันใช้พูดในหมู่ชาวซาอารัวและกานากานาบูด้วย
อัศวินแห่งโบเรอการ์
อัศวินแห่งโบเรอการ์ (Chevalier de Beauregard, ประมาณ ค.ศ. 1665 — ประมาณ ค.ศ. 1692) เป็นขุนนางชาวฝรั่งเศสในช่วงคริสต์ศตวรรษที่ 17 ที่รับราชการใน สยาม (ประเทศไทยในปัจจุบัน) เขาเป็นเจ้าเมืองบางกอกและมะริด แต่ถูกกองทัพสยามจับกุมระหว่างเกิดการปฏิวัติสยาม พ.ศ. 2231
อัศวินแห่งโบเรอการ์เดินทางมายังสยามใน ค.ศ. 1685 พร้อมกับคณะทูตของอาแล็กซ็องดร์ อัศวินแห่งโชมง เขาถูกส่งมาประจำการที่ป้อมปราการที่บางกอกภายใต้การบังคับบัญชาของโกลด เดอ ฟอร์แบ็ง
ประเทศรวันดาในพาราลิมปิกฤดูร้อน 2020
ประเทศรวันดา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศรวันดาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 12 คน เข้าร่วมการแข่งขันใน 1 ชนิดกีฬา
สถานีรถไฟอาโอบะ
สถานีรถไฟอาโอบะ (青葉駅 (Aoba-eki)) เป็นสถานีรถไฟในโทมาโกไม จังหวัดฮกไกโด ประเทศญี่ปุ่น ดำเนินการโดยบริษัทรถไฟฮกไกโด
สถานีที่อยู่ติดกัน
อิโตอิ - อาโอบะ - โทมาโกไม
สตีเฟน แมตตูน
สตีเฟน แมตตูน (Stephen Mattoon; 5 พฤษภาคม 2359 - 15 สิงหาคม 2432) หรือที่คนไทยเรียกว่า หมอมัตตูน เป็นมิชชันนารีเพรสไบทีเรียนชาวอเมริกัน ซึ่งทำงานในสยามระหว่างปี พ.ศ. 2390 - 2407 งานของเขาได้แก่การแปลพันธสัญญาใหม่ เป็นภาษาไทย
การงาน
หมอมัตตูนทำหน้าที่เป็นล่ามให้กับทาวน์เซนด์ แฮร์ริส ในปี พ.ศ. 2399 โดยแฮร์ริสเข้ามาที่สยามเพื่อปรับปรุงสนธิสัญญาไมตรีและพาณิชย์ระหว่างสหรัฐฯ กับสยาม หรือสนธิสัญญาโรเบิร์ตส์ จากนั้นแฮร์ริสก็เดินทางไปญี่ปุ่นเพื่อรับตำแหน่งทูตสหรัฐฯ ประจำประเทศญี่ปุ่นคนแรก หมอมัตตูนจึงได้รับแต่งตั้งให้เป็นกงสุลสหรัฐคนแรกในสยาม
หลังจากกลับมาที่สหรัฐอเมริกา หมอมัตตูน ได้รับการแต่งตั้งให้เป็นอธิการบดีคนแรกของมหาวิทยาลัยจอห์นสัน ซี. สมิธ ในปี พ.ศ. 2413 โดยดำรงตำแหน่งอธิการบดีจนถึงปี พ.ศ. 2427 หลานชายของหมอมัตตูน คือนอร์มัน โทมัส เป็นผู้สมัครชิงตำแหน่งประธานาธิบดีสหรัฐฯถึง 6 ครั้งจากพรรคสังคมนิยม
ดาราจักรชนิดก้นหอยมีคาน
ดาราจักรชนิดก้นหอยมีคาน (barred spiral galaxy) เป็นประเภทหนึ่งของดาราจักรชนิดก้นหอยที่มีดาวฤกษ์อยู่มากในบริเวณแกนกลางรูปร่างคล้ายโครงสร้างคาน พบเป็นจำนวนมากประมาณครึ่งหนึ่งของดาราจักรชนิดก้นหอยทั้งหมด แกนกลางแบบคานนี้มีผลกระทบต่อทั้งการเคลื่อนที่ของดาวฤกษ์และแก๊สระหว่างดวงดาวภายในดาราจักรชนิดก้นหอย รวมถึงมีผลกระทบต่อแขนกังหันของดาราจักรด้วย
เอ็ดวิน ฮับเบิล จัดประเภทดาราจักรชนิดนี้ในลำดับของฮับเบิลด้วยรหัส "SB" (มาจาก "Spiral" (ก้นหอย) และ "Barred" (คาน)) โดยมีประเภทย่อยมี 3 ประเภท ตามลักษณะการเปิดกว้างของแขนกังหัน กล่าวคือ SBa เป็นดาราจักรที่มีแขนค่อนข้างแคบแน่น ส่วน SBc จะมีแขนที่กว้างและหลวมกว่า โดย SBb เป็นแบบที่อยู่กึ่งกลางระหว่างทั้งสองแบบแรก นอกจากนี้ยังมีประเภทที่ 4 คือ SBm ซึ่งตั้งขึ้นในภายหลังเพื่อแยกประเภทของกังหันมีคานที่มีรูปร่างแปลกประหลาด เช่น ดาราจักรเมฆแมกเจลแลนทั้งหลาย ซึ่งแต่เดิมถูกจัดประเภทไว้เป็นดาราจักรไร้รูปแบบ แต่ต่อมาพบว่ามีโครงสร้างที่เห็นได้ว่าเป็นแบบก้นหอยมีคาน
ผลการสังเกตการณ์ของกล้องโทรทรรศน์อวกาศสปิตเซอร์ในปี ค.ศ. 2005 เป็นหลักฐานช่วยยืนยันแนวคิดที่ว่า ดาราจักรทางช้างเผือกก็เป็นดาราจักรชนิดก้นหอยมีคาน หลังจากที่ผลสังเกตการณ์จากกล้องโทรทรรศน์วิทยุบ่งชี้ไปเช่นนั้นมาก่อนหน้านี้แล้ว แต่ผลการสังเกตการณ์ในย่านอินฟราเรดของกล้องสปิตเซอร์ช่วยทำให้การคำนวณมีความแม่นยำมากยิ่งขึ้น
อรุณลักษณ์ กิจเลิศไพโรจน์
นางอรุณลักษณ์ กิจเลิศไพโรจน์ (เกิด 9 พฤศจิกายน พ.ศ. 2495) อดีตสมาชิกสภาผู้แทนราษฎรจังหวัดสมุทรปราการ เขต 1 พรรคเพื่อไทย ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2552 (การเลือกตั้งซ่อม) สังกัดพรรคเพื่อชาติ ตั้งแต่ปี พ.ศ. 2561
ประวัติ
อรุณลักษณ์ กิจเลิศไพโรจน์ เกิดเมื่อวันที่ 9 พฤศจิกายน พ.ศ. 2495 ที่ตำบลบางพลีน้อย อำเภอบางบ่อ จังหวัดสมุทรปราการ เป็นบุตรของนายเปงเชียง และนางใช้ควง แซ่ปึง มีพี่น้อง 5 คน สมรสกับนายสงคราม กิจเลิศไพโรจน์ อดีตรัฐมนตรีช่วยว่าการกระทรวงพาณิชย์ในรัฐบาลนายสมชาย วงศ์สวัสดิ์ มีบุตร 2 คน คนหนึ่งเป็นนักการเมืองคือ ภิญโญ กิจเลิศไพโรจน์ ผู้สมัคร ส.ส.พรรคเพื่อไทย
งานการเมือง
เป็นอดีตเหรัญญิกพรรคเพื่อไทย ในชุดที่นายสุชาติ ธาดาธำรงเวชเป็นหัวหน้าพรรค
ปลายปี พ.ศ. 2551 นายสงคราม กิจเลิศไพโรจน์ (สามี) ซึ่งขณะนั้นดำรงตำแหน่งกรรมการบริหารพรรค และเป็นสมาชิกสภาผู้แทนราษฎรจังหวัดสมุทรปราการ ถูกตัดสิทธิ์ทางการเมือง 5 ปี ร่วมกับกลุ่มบ้านเลขที่ 109 ในคดียุบพรรคพลังประชาชน
นางอรุณลักษณ์จึงลงสมัครรับเลือกตั้งแทนสามี โดยการเลือกตั้งถูกจัดขึ้นในวันที่ 11 มกราคม พ.ศ. 2552 ผลการเลือกตั้งนางอรุณลักษณ์แพ้นางสาวสรชา วีรชาติวัฒนา จากพรรคประชาธิปัตย์ แต่ภายหลังคณะกรรมการการเลือกตั้งได้ตัดสินให้ใบแดงนางสรชา และจัดให้มีการเลือกตั้งใหม่อีกครั้ง ปรากฏว่านางอรุณลักษณ์ชนะการเลือกตั้ง เป็นสมาชิกสภาผู้แทนราษฎรสมัยแรก
สมาชิกสภาผู้แทนราษฎร
เธอได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
พระราชพงศาวดาร ฉบับหมอบรัดเล
พระราชพงศาวดาร ฉบับหมอบรัดเล เป็นพงศาวดารสยามที่โรงพิมพ์หมอบรัดเลพิมพ์เผยแพร่ครั้งแรกในปี พ.ศ. 2407 เนื้อหาเริ่มตั้งแต่พระเจ้าอู่ทองสถาปนากรุงศรีอยุธยา จนจบความที่สิ้นรัชกาลสมเด็จพระเจ้ากรุงธนบุรี ต่อมาภรรยาและบุตรของหมอบรัดเลได้จัดพิมพ์ครั้งที่ 2 ในปี พ.ศ. 2434 โดยเพิ่มเนื้อหารัชสมัยพระบาทสมเด็จพระพุทธยอดฟ้าจุฬาโลกมหาราชจบที่เมืองทวายสวามิภักดิ์ในปี พ.ศ. 2334
ประวัติ
พระราชพงศาวดารฉบับนี้ไม่มีบานแพนก จึงไม่ทราบว่าเรียบเรียงหรือชำระตั้งแต่เมื่อใด โรงพิมพ์หมอบรัดเลตีพิมพ์เอกสารนี้เผยแพร่ครั้งแรกในปี พ.ศ. 2407 จึงได้ชื่อว่าพระราชพงศาวดาร ฉบับหมอบรัดเล และเนื่องจากเป็นหนังสือ 2 เล่มจบ จึงเรียกเอกสารนี้ว่าพระราชพงศาวดาร ฉบับพิมพ์ 2 เล่ม ในคำนำระบุว่า "พระศรีสุนทรโวหารได้ช่วยชำระดูสอบบ้าง เห็นว่าถูกต้องอยู่แล้ว" และมีข้อความในคำให้การขุนหลวงหาวัดแทรกอยู่หลายช่วง จึงทราบว่ามีการชำระในรัชกาลที่ 4 ก่อนนำมาตีพิมพ์
นอกจากนี้ยังเคยเชื่อว่าสมเด็จพระพนรัตน วัดพระเชตุพน เป็นผู้ชำระ จึงได้อีกชื่อหนึ่งว่าพระราชพงศาวดาร ฉบับสมเด็จพระพนรัตน์ แต่เมื่อเปรียบเทียบกับพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ซึ่งเป็นต้นฉบับจริง พบว่าเนื้อหาตั้งแต่รัชสมัยสมเด็จพระเจ้าอยู่หัวบรมโกศถึงต้นรัชสมัยสมเด็จพระเจ้ากรุงธนบุรีต่างกันมาก จึงทราบว่าไม่ใช่ฉบับเดียวกัน แต่มีการนำฉบับหมอบรัดเลมาตีพิมพ์เผยแพร่โดยระบุว่าเป็นฉบับสมเด็จกรมพระปรมานุชิตชิโนรสบ้าง เป็นฉบับสมเด็จพระพนรัตน์ วัดพระเชตุพนบ้าง
พระเจ้าพงซังแห่งโคกูรยอ
พระเจ้าพงซัง (?-ค.ศ. 300) หรือ โค ซัง-บู จักรพรรดิองค์ที่ 14 แห่งอาณาจักรโคกูรยอ เป็นพระราชโอรสองค์ใหญ่ในพระเจ้าซอช็อน ทรงขึ้นครองราชย์แทนพระราชบิดาที่สวรรคตในปี ค.ศ. 292 โดยในสมัยยังทรงพระเยาว์ ทรงมีความอิจฉาองค์ชายโค ดัลกา (พระปิตุลาของพระองค์) ต่อมาเมื่อทรงขึ้นเป็นรัชทายาท จึงทรงจับพระปิตุลาของพระองค์สำเร็จโทษเสีย และในเดือน 8 ปี ค.ศ. 293 เผ่าเสียนเป่ยได้ยกกำลังมารุกราน ทำให้พระองค์ต้องหนีไปยังภูเขาแห่งหนึ่ง ต่อมาได้มีขุนนางผู้หนึ่งชื่อ โค โน-จา ได้นำทหารม้าจำนวน 500 นายออกขับไล่เผ่าเสียนเป่ยจนแตกพ่ายไป ทำให้พระเจ้าพงซังทรงดีพระทัยจึงเลื่อนให้เขาขึ้นเป็นขุนนางระดับขั้น 5 และเดือนต่อมาทรงระแวงว่าพระอนุชาของพระองค์คือองค์ชายโค ดล-โก จะวางแผนปองร้าย พระองค์จึงส่งกำลังทหารไปบังคับให้องค์ชายปลงพระชนม์ชีพพระองค์เอง ส่วนพระโอรสขององค์ชายหนีรอดไปได้ และในปลายรัชกาลเกิดสภาพอากาศเลวร้าย เหล่าขุนนางกราบทูลแต่พระองค์ก็มิด้สนใจทุกข์สุขของประชาชน จนในที่สุดเดือน 8 ปี ค.ศ. 300 เหล่าขุนนางที่ไม่พอใจพระเจ้าพงซังก็ได้ก่อการรัฐประหารขึ้น ทำให้พระเจ้าพงซังและพระราชโอรสอีก 2 พระองค์ต้องทรงปลงพระชนม์ชีพพระองค์เอง พระเจ้ามีช็อนแห่งโคกูรยอ พระราชนัดดา ขึ้นครองราชย์สมบัติต่อ
คณะวิทยาศาสตร์และเทคโนโลยี มหาวิทยาลัยธรรมศาสตร์
คณะวิทยาศาสตร์และเทคโนโลยี มหาวิทยาลัยธรรมศาสตร์ (Faculty of Science and Technology, Thammasat University) ก่อตั้งขึ้นเมื่อปี พ.ศ. 2529 ซึ่งเป็นคณะลำดับที่ 9 ของมหาวิทยาลัยธรรมศาสตร์ และเป็นคณะแรกที่จัดตั้งขึ้น ณ ศูนย์รังสิต โดยระยะแรกจัดการเรียนการสอน 5 สาขาวิชา ได้แก่ สาขาวิชาสถิติ สาขาวิชาคณิตศาสตร์ (โดยสาขาวิชาคณิตศาสตร์และสถิติได้รับโอนมาจากคณะศิลปศาสตร์ มหาวิทยาลัยธรรมศาสตร์) สาขาวิชาคอมพิวเตอร์ สาขาวิชาวิทยาศาสตร์สิ่งแวดล้อม สาขาวิชาวิทยาศาสตร์สุขภาพ ต่อมาคณะฯได้ขยายการเรียนการสอนในสาขาวิชา เพิ่มขึ้นเป็นลำดับ ปัจจุบันการจัดการเรียนการสอนมีครบ คือ ปริญญาตรี ปริญญาโท และปริญญาเอก
สาขาวิชาที่เปิดสอน
ตั้งแต่เริ่มก่อจนถึงปัจจุบันคณะวิทยาศาสตร์และเทคโนโลยี มหาวิทยาลัยธรรมศาสตร์ประกอบด้วย 10 สาขาวิชา ดังต่อไปนี้
หลักสูตร
{| class="toccolours" width = 100% ! colspan = "3" style = "background: #FFD13F; color: #C3002F; " | หลักสูตรที่เปิดสอนในคณะวิทยาศาสตร์และเทคโนโลยี มหาวิทยาลัยธรรมศาสตร์ ! style="background: Yellow; color: Red; " width = 33% | ปริญญาตรี ! style="background: Yellow; color: Red; " width = 33% | ปริญญาโท ! style="background: Yellow; color: Red; " width = 33% | ปริญญาเอก หลักสูตรวิทยาศาสตรบัณฑิต (วท.บ.)
หลักสูตรวิทยาสตรบัณฑิต (วท.บ.) (โครงการพิเศษ)
หลักสูตรวิทยาศาสตรมหาบัณฑิต (วท.ม.)
หลักสูตรวิทยาศาสตรมหาบัณฑิต (วท.ม.) (โครงการพิเศษ)
หลักสูตรปรัชญาดุษฎีบัณฑิต (ปร.ด.)
ศิษย์เก่าที่มีชื่อเสียง
รองศาสตราจารย์ โรจน์ คุณเอนก รองอธิการบดีฝ่ายการนักศึกษา อดีตผู้อำนวยการสถาบันไทยคดีศึกษา และอดีตผู้ช่วยอธิการบดีฝ่ายวางแผน มหาวิทยาลัยธรรมศาสตร์ และอาจารย์ประจำสาขาวิชาวิทยาศาสตร์สิ่งแวดล้อม คณะวิทยาศาสตร์และเทคโนโลยี มหาวิทยาลัยธรรมศาสตร์
ผู้ช่วยศาสตราจารย์ ดร.นิรมล ศากยวงศ์ ผู้ช่วยคณบดีฝ่ายประชาสัมพันธ์และกิจการพิเศษ และอาจารย์ประจำสาขาวิชาเทคโนโลยีชีวภาพ คณะวิทยาศาสตร์และเทคโนโลยี มหาวิทยาลัยธรรมศาสตร์
วิทยา วสุไกรไพศาล, อั๋น นักแสดง
ปานระพี รพิพันธุ์, เอิ้น ผู้ประกาศข่าวสถานีโทรทัศน์ไทยทีวีสีช่อง 3
พิภู พุ่มแก้ว, ต๊ะ ผู้ประกาศข่าวช่อง 9
ภราดร ปริศนานันทกุล สมาชิกสภาผู้แทนราษฎรจังหวัดอ่างทอง
เอกพงษ์ บุญเซ็น กรรมการผู้จัดการ บริษัท เอมเมอรอล เรียลเอสเตท จำกัด
มิลิน ดอกเทียน, น้ำหนึ่ง สมาชิกวง BNK48 รุ่นที่ 1
ปุณยวีร์ จึงเจริญ, ออม สมาชิกวง BNK48 รุ่นที่ 2 และกัปตันวง CGM48
ธนภณ เอี่ยมกำชัย, ภณ SUPERBOY จบการศึกษาระดับปริญญาตรี สาขาวิชา สถิติ (ภาคพิเศษ)เดือนคณะ ได้รางวัล Popular Vote ของการประกวดเดือนมหาวิทยาลัย เริ่มเข้าวงการจาก Superboy Project Presented by GSB SB5 #2
การเข้าศึกษาต่อ
การเข้าศึกษาต่อ
การเดินทาง
การเดินทาง
มือปราบฮาวาย ฤดูกาลที่ 3
มือปราบฮาวาย ฤดูกาลที่ 3 (อังกฤษ: Hawaii Five-O Season 3) เป็นละครโทรทัศน์ที่ออกอากาศในปี ค.ศ. 2010 ละครเรื่องนี้เป็นละครภาคที่ 3 ของละครโทรทัศน์เรื่อง มือปราบฮาวาย นำแสดงโดย อเล็กซ์ โอลัชลิน, สก๊อตต์ แคน, แดเนียล แด คิม, เกรซ ปาร์ค, มิเชลล์ บอร์ธ ออกอากาศทางช่อง CBS ในสหรัฐอเมริกา เริ่มออกอากาศตอนแรกวันที่ 24 กันยายน ค.ศ. 2012 ออกอากาศในไทยทางช่องโมโน 29
เนื้อเรื่องย่อ
เรื่องราวของหน่วยพิเศษที่ตั้งขึ้นโดยผู้ว่าการของรัฐฮาวาย นำโดย สตีฟ แม๊คกาเร็ทท์ ซึ่งเขาได้รวมทีมซึ่งประกอบด้วย นักสืบแดนนี่ วิลเลียมส์ ที่เพิ่งย้ายมาจากรัฐนิวเจอร์ซีย์ และเพื่อนสมัยเรียน ชิน กอ เกลล์ กับลูกพี่ลูกน้องของชิน ที่ชื่อ โกโน ทั้งหมดร่วมมือกันเพื่อปราบปรามอาชญากรรมร้ายแรงที่เกิดขึ้นในรัฐฮาวาย หน่วยพิเศษถูกจัดตั้งอย่างกระทันหันหลังจากที่อดีตนายตำรวจเกษียณอายุที่เป็นที่นับถือถูกผู้ก่อการร้ายระดับโลกบุกเข้าไปสังหารถึงในบ้านพักข้าราชการ
จังคอย
จังคอย (ยูเครนและДжанкóй; Dshankoj; Canköy; דזשאנקאיע) เป็นเมืองทางตอนเหนือของเขตไครเมีย ประเทศยูเครน ตั้งอยู่ห่างจากเมืองซิมเฟโรปอล 93 กม. (58 ไมล์) สถาปนาเป็นเมืองในปี ค.ศ. 1926 เมืองมีโรงงานอุตสาหกรรมหลากหลายประเภท ไม่ว่าจะเป็น รถยนต์ คอนกรีตเสริมเหล็ก ใยสังเคราะห์ เนื้อ และอื่น ๆ และยังมีโรงเรียนอาชีพเฉพาะทางหลายแห่ง
เทศมณฑลชอลโดรอน
ชอลโดรอน เป็นเทศมณฑลในจังหวัดอาเซอร์ไบจานตะวันตก ประเทศอิหร่าน โดยมีซีเยเชชเมเป็นเมืองหลัก จากสำมะโน พ.ศ. 2549 เทศมณฑลนี้มีประชากร 44,572 คนใน 9,006 ครัวเรือน เทศมณฑลนี้แบ่งออกเป็น 2 อำเภอคืออำเภอกลางและอำเภอแดชแทคี และมีเมืองเพียง 2 เมืองคือซีเยเชชเมและออวอจีฆ
กลุ่มอาการไขสันหลังถูกดึงรั้ง
กลุ่มอาการไขสันหลังถูกดึงรั้ง (tethered cord syndrome) คือกลุ่มของโรคระบบประสาทกลุ่มหนึ่งที่มีความผิดปกติของไขสันหลัง มีหลายแบบ เช่น filum terminale คับแน่น, lipomeningomyelocele, split cord malformation, dermal sinus tracts และถุงน้ำเดอร์มอยด์ ซึ่งทั้งหมดมีผลให้เกิดการดึงรั้งของไขสันหลังที่ส่วนปลายของช่องไขสันหลัง โดยปกติแล้วไขสันหลังจะลอยอย่างเป็นอิสระอยู่ในช่องไขสันหลัง สามารถเลื่อนขึ้นลงได้ตามการเจริญเติบโต หรือการงอตัวเหยียดตัวเป็นต้น ไขสันหลังที่ถูกดึงรั้งไว้นั้นอาจทำให้เกิดปัญหาในเด็กเนื่องจากจะถูกดึงให้ยืดออกเมื่อเด็กโตขึ้น ในผู้ใหญ่ไขสันหลังจะถูกดึงให้ยืดออกแม้ในการเคลื่อนไหวตัวปกติ ทำให้เกิดการเสียหายต่อไขสันหลังได้ในระยะยาวหากไม่ได้รับการรักษา ส่วนใหญ่พบร่วมกับภาวะกระดูกสันหลังโหว่ (spina bifida) อาจเป็นตั้งแต่กำเนิดเช่นที่พบใน tight filum terminale หรือเกิดจากอุบัติเหตุในภายหลังก็ได้
ระบำซาลองโก
ระบำซาลองโก (Χορός του Ζαλόγγου, Horós tou Zalóngou, Dance of Zalongo) หมายถึงเหตุการณ์ที่เกิดขึ้นในประวัติศาสตร์กรีก และ ของระบำเพื่อการฉลองโอกาสดังกล่าว ระหว่างสงครามระหว่างซูลีโอทีสและอาลี ปาชา หมู่บ้านซูลีที่พ่ายแพ้ก็ถูกกวาดต้อนผู้คนออกจากเมือง ในบรรดากลุ่มผู้ที่ถูกไล่ต้อนก็มีสตรีชาวซูลียี่สิบสองคนและลูกที่ตกอยู่ในวงล้อมของทหารออตโตมันในบริเวณเทือกเขาซาลองโกในภูมิภาพเอพิรัสเมื่อวันที่ 16 ธันวาคม ค.ศ. 1803 เมื่อหมดหนทางสตรีชาวซูลีก็โยนลูกลงไปในหุบเหว ก่อนที่ตนเองจะกระโดดตามลงไปเพื่อที่จะหลีกเลี่ยงการถูกจับกุมโดยทหารออตโตมันไปเป็นทาส ตามตำนานที่เล่าขานกันกล่าวว่าสตรีชาวซูลีร้องเพลงและเต้นรำไปในขณะที่ทำการฆ่าตัวตายหมู่ทีละคน ในปัจจุบันก็ได้มีการสร้างอนุสรณ์สถานขึ้น ณ บริเวณที่มีการกระโดดหน้าผาเพื่อเป็นการเตือนความทรงจำ นอกจากนั้นก็ยังมีการเต้นระบำที่เป็นที่นิยมกันที่เกี่ยวกับเหตุการณ์ดังกล่าวที่เป็นที่รู้จักกันทั้งในประเทศกรีซและประเทศตุรกี
เหตุการณ์นี้ไม่นานก็เป็นที่รู้กันในยุโรป ในปี ค.ศ. 1827 จิตรกรฝรั่งเศสอรี เชฟ์แฟร์ (ค.ศ. 1795–ค.ศ. 1858) ก็ได้เขียนจิตรกรรมศิลปะจินตนิยมของเหตุการณ์ชื่อ “สตรีแห่งซูลี” ที่ปัจจุบันตั้งแสดงอยู่ที่พิพิธภัณฑ์ลูฟร์ในกรุงปารีส
วิทยาลัยการท่องเที่ยวและการบริการ มหาวิทยาลัยศรีปทุม
วิทยาลัยการท่องเที่ยวและการบริการ มหาวิทยาลัยศรีปทุม (College of Tourism and Hospitaliy, Sripatum University) เป็น วิทยาลัย สังกัดมหาวิทยาลัยศรีปทุม เปิดสอนทั้งหมด 2 แห่งคือ
อนุศาสนาจารย์
อนุศาสนาจารย์ [อะนุสาสะนาจาน, อะนุสาดสะนาจาน] (Chaplain) หมายถึง อาจารย์ผู้อบรมศีลธรรมของหน่วยราชการ
กองทัพไทย
ในกองทัพไทย อนุศาสนาจารย์ มีความหมายถึงข้าราชการทหารที่ทำหน้าที่ดูแลด้านกิจการศาสนาในกองทัพ (แต่เป็นคฤหัสถ์ มิใช่นักบวช) ขอบข่ายงานของอนุศาสนาจารย์นั้น มีดังต่อไปนี้ บทบาทของอนุศาสนจารย์ในความหมายเดิมคือ Chaplain ในภาษาอังกฤษนั้น ทำงานทั้งในสถาบันศาสนา สถาบันการศึกษา โรงพยาบาล และกองทัพด้วย แต่ในภาษาไทย คำว่า อนุศาสนาจารย์ ใช้ค่อนข้างเป็นการเฉพาะจำกัดในกองทัพเท่านั้นก่อนเป็นหลัก มิได้ใช้ทั่วไปนอกกองทัพมากนัก (เว้นแต่ในราชการของกรมราชทัณฑ์) และมีความหมายต่างจากศาสนาจารย์ (Minister) ในศาสนาคริสต์บางนิกาย ซึ่งไม่ได้หมายถึงข้าราชการทหาร
ในยุคแรกเริ่มก่อตั้งกองอนุศาสนาจารย์ในประเทศไทย พระบาทสมเด็จพระมงกุฎเกล้าเจ้าอยู่หัวทรงพระกุรณาโปรดเกล้าฯ ให้รองอำมาตย์ตรี อยู่ อุดมศิลป์ เป็นอนุศาสนาจารย์ออกไปประจำในกองทัพสยามที่ออกไปร่วมสงครามโลกครั้งที่หนึ่ง เมื่อเสร็จสิ้นสงครามจึงโปรดให้ตั้งกองอนุศาสนาจารย์โดยเลือกจากข้าราชการพลเรือนที่มีความรู้ทางพุทธศาสนาดีในระดับเปรียญ ต่อมาสมัยหลังจึงมีอนุศาสนาจารย์ที่เป็นนายทหาร มีอนุศาสนาจารย์ในกรมตำรวจ (สำนักงานตำรวจแห่งชาติ) และขยายไปทางราชการพลเรือน คือตำแหน่งอนุศาสนาจารย์ในกรมราชทัณฑ์ ซึ่งทำงานดูแลนักโทษ เพิ่มขึ้นมาด้วย
ในชั้นนี้ ในกองทัพไทยทั้งสามเหล่าและสำนักงานตำรวจแห่งชาติ ยังไม่ปรากฏว่ามีตำแหน่งอนุศาสนาจารย์ศาสนาอื่น ๆ นอกจากพุทธศาสนาเท่านั้น (ในกองทัพประเทศอื่นๆ บางประเทศ เช่น กองทัพสหรัฐฯ มีตำแหน่งอนุศาสนาจารย์ชาวคริสต์ อิสลาม ยิว ฮินดู และพุทธด้วย)
จักรพันธ์ แก้วพรม
จักรพันธ์ แก้วพรม (24 พฤษภาคม พ.ศ. 2531 – ) เป็นนักฟุตบอลชาวไทย ปัจจุบันลงเล่นตำแหน่งกองกลาง / แบ็กขวาให้กับราชบุรี เขาเป็นนักเตะที่สามารถคว้าแชมป์ไทยลีกสูงที่สุด รวมทั้งสิ้น 8 ครั้ง โดยเป็นการคว้าแชมป์ร่วมกับเมืองทอง ยูไนเต็ด 1 ครั้ง และอีก 7 ครั้งกับบุรีรัมย์ ยูไนเต็ด
บีอีซี เทโรศาสน
จักรพันธ์เริ่มเล่นฟุตบอลอาชีพกับบีอีซี เทโรศาสน โดยเขาถูกจับไปเล่นในตำแหน่งแบ็กขวาและกองกลางฝั่งขวา เพราะในตอนนั้น สโมสรมีผู้เล่นในตำแหน่งกองกลางตัวกลางมากพอแล้ว
เมืองทอง ยูไนเต็ด
ใน พ.ศ. 2553 จักรพันธ์ย้ายไปเมืองทอง ยูไนเต็ด เขาทำผลงานได้ดีและมีส่วนช่วยให้สโมสรชนะเลิศไทยพรีเมียร์ลีก ฤดูกาล 2553 นอกจากนี้ เขายังได้รับการโหวตให้เป็นนักเตะดาวรุ่งยอดเยี่ยมของสโมสรในฤดูกาลนั้นด้วย
บุรีรัมย์ ยูไนเต็ด
ในเดือนธันวาคม พ.ศ. 2553 เมืองทอง ยูไนเต็ด ได้ปล่อยตัว จักรพันธ์ แก้วพรม ให้กับ บุรีรัมย์ พีอีเอ
ฤดูกาล 2557
ในวันที่ 31 พฤษภาคม พ.ศ. 2557 จักรพันธ์ทำประตูแรกในไทยพรีเมียร์ลีก ฤดูกาล 2557 ช่วยให้บุรีรัมย์เปิดบ้านเอาชนะ แบงค็อก ยูไนเต็ด ไปได้ 3–0 ต่อมาในวันที่ 29 มิถุนายน พ.ศ. 2557 จักรพันธ์ทำประตูที่ 2 ในลีก ในนัดที่ บุรีรัมย์ บุกไปเอาชนะ ราชบุรี มิตรผล 2–0 ต่อมาในวันที่ 5 กรกฎาคม พ.ศ. 2557 จักรพันธ์ทำประตูที่ 3 ในลีก ในนัดที่ บุรีรัมย์ เปิดบ้านเสมอกับต้นสังกัดเก่าของเขา บีอีซี เทโรศาสน 1–1
ฤดูกาล 2558
ในวันที่ 18 กรกฎาคม พ.ศ. 2558 จักรพันธ์ทำประตูแรกในไทยพรีเมียร์ลีก ฤดูกาล 2558 ช่วยให้ บุรีรัมย์ บุกไปเอาชนะ กัลฟ์ สระบุรี 2–1 ต่อมาในวันที่ 12 สิงหาคม พ.ศ. 2558 ช้าง เอฟเอคัพ รอบ 16 ทีมสุดท้าย จักรพันธ์ทำหนึ่งประตู ช่วยให้ บุรีรัมย์ บุกไปเอาชนะ บางกอกกล๊าส ที่ลีโอสเตเดียม 3–1 ผ่านเข้าสู่รอบ 8 ทีมสุดท้ายได้สำเร็จ ต่อมาในวันที่ 16 กันยายน พ.ศ. 2558 โตโยต้า ลีกคัพ รอบ 8 ทีมสุดท้าย นัดที่สอง จักรพันธ์ทำหนึ่งประตู ช่วยให้ บุรีรัมย์ เปิดบ้านเอาชนะ ลำพูน วอร์ริเออร์ 7–1 ผลประตูรวม 7–1 ผ่านเข้าสู่รอบรองชนะเลิศได้สำเร็จ ต่อมาในวันที่ 30 กันยายน พ.ศ. 2558 โตโยต้า ลีกคัพ รอบรองชนะเลิศ นัดแรก จักรพันธ์ทำหนึ่งประตู ช่วยให้ บุรีรัมย์ เปิดบ้านเอาชนะ อาร์มี่ ยูไนเต็ด ไปได้ 3–2 และในนัดที่สอง บุรีรัมย์ก็บุกไปเสมอ 2–2 ผลประตูรวม 5–4 ผ่านเข้าสู่รอบชิงชนะเลิศได้สำเร็จ ต่อมาในวันที่ 26 ธันวาคม พ.ศ. 2558 ช้าง เอฟเอคัพ นัดชิงชนะเลิศ บุรีรัมย์ เจอกับ เอสซีจี เมืองทอง ยูไนเต็ด ที่สนามศุภชลาศัยในกรุงเทพมหานคร จักรพันธ์ทำหนึ่งประตู ช่วยให้ บุรีรัมย์ เอาชนะ เอสซีจี เมืองทอง ไปได้ 3–1 ทำให้บุรีรัมย์คว้าแชมป์ ช้าง เอฟเอคัพ สมัยที่ 4 และคว้าแชมป์รายการที่ 5 ของฤดูกาล ได้สำเร็จ
ฤดูกาล 2559
ในวันที่ 20 กุมภาพันธ์ พ.ศ. 2559 ฟุตบอลถ้วยพระราชทาน ก บุรีรัมย์ เจอกับ เอสซีจี เมืองทอง ยูไนเต็ด ที่สนามศุภชลาศัยในกรุงเทพมหานคร จักรพันธ์ทำหนึ่งประตู ช่วยให้ บุรีรัมย์ เอาชนะ เอสซีจี เมืองทอง ไปได้ 3–1 ทำให้บุรีรัมย์คว้าแชมป์ ถ้วยพระราชทาน ก สมัยที่ 4 ได้สำเร็จ ต่อมาในวันที่ 18 มิถุนายน พ.ศ. 2559 จักรพันธ์ทำประตูแรกในไทยลีก ฤดูกาล 2559 ในนัดที่ บุรีรัมย์ เปิดบ้านเสมอกับ บีอีซี เทโรศาสน 3–3 ต่อมาในวันที่ 22 มิถุนายน พ.ศ. 2559 จักรพันธ์ยิง 2 ประตูในลีก ในนัดที่ บุรีรัมย์ บุกไปเสมอกับ ศรีสะเกษ ที่สนามศรีนครลำดวน 2–2
ฤดูกาล 2560
ในวันที่ 18 กุมภาพันธ์ พ.ศ. 2560 จักรพันธ์ ทำประตูแรกในไทยลีก ฤดูกาล 2560 ช่วยให้ บุรีรัมย์ บุกไปเอาชนะ ราชนาวี ที่สนามกองทัพเรือ (สัตหีบ) 2–1 ต่อมาในวันที่ 27 พฤษภาคม พ.ศ. 2560 จักรพันธ์ ทำประตูที่ 2 ในลีก ในนัดที่บุรีรัมย์เปิดบ้านเอาชนะ แบงค็อก ยูไนเต็ด ไปได้ 2–1 ต่อมาในวันที่ 1 กรกฎาคม พ.ศ. 2560 จักรพันธ์ทำประตูที่ 3 ในลีก ช่วยให้บุรีรัมย์บุกไปเอาชนะ นครราชสีมา ที่สนามเฉลิมพระเกียรติฯ 2–0 นับเป็นการบุกไปเอาชนะ นครราชสีมา ถึงถิ่น เป็นครั้งแรกในประวัติศาสตร์สโมสร ต่อมาในวันที่ 24 กันยายน พ.ศ. 2560 จักรพันธ์ทำประตูที่ 4 ในลีก ในนัดที่บุรีรัมย์บุกไปเอาชนะ ราชบุรี ที่สนามมิตรผล 2–0 จบฤดูกาล จักรพันธ์ยิงประตูในลีกทั้งหมด 4 ประตู มีส่วนช่วยให้บุรีรัมย์คว้าแชมป์ไทยลีกสมัยที่ 5 ได้สำเร็จ โดยเขาได้รับรางวัล "นักฟุตบอลยอดเยี่ยม โตโยต้า ไทยลีก" จากสมาคมฟุตบอลแห่งประเทศไทย ในงาน FA Thailand Awards and New Year Celebrations เมื่อวันที่ 19 ธันวาคม พ.ศ. 2560
สถานีรถไฟอิโตอิ
สถานีรถไฟอิโตอิ (糸井駅 (Itoi-eki)) เป็นสถานีรถไฟในโทมาโกไม จังหวัดฮกไกโด ประเทศญี่ปุ่น ดำเนินการโดยบริษัทรถไฟฮกไกโด
จักรพันธ์ แก้วพรม
ฤดูกาล 2561
ในวันที่ 9 กุมภาพันธ์ พ.ศ. 2561 ไทยลีกนัดเปิดฤดูกาล 2561 จักรพันธ์ยิงประตูแรกในลีก ช่วยให้ บุรีรัมย์ เปิดบ้านเอาชนะ ราชบุรี มิตรผล ไปได้ 2–1 โดยประตูของเขา ถือเป็นประตูแรกที่เกิดขึ้นในไทยลีกฤดูกาลนี้ ต่อมาในวันที่ 26 พฤษภาคม พ.ศ. 2561 จักรพันธ์ทำประตูที่ 2 ในลีก ในนัดที่ บุรีรัมย์ เปิดบ้านเอาชนะ แอร์ฟอร์ซ ไปได้ 5–0 ทำให้บุรีรัมย์จบเลกแรกด้วยการเป็นจ่าฝูงได้สำเร็จ ต่อมาในวันที่ 4 กรกฎาคม พ.ศ. 2561 ช้าง เอฟเอคัพ รอบ 32 ทีมสุดท้าย จักรพันธ์ยิง 2 ประตู ช่วยให้ บุรีรัมย์ เปิดบ้านเอาชนะ ลำปาง จากไทยลีก 2 ไปได้ 6–0 ผ่านเข้าสู่รอบ 16 ทีมสุดท้ายได้สำเร็จ ต่อมาในวันที่ 22 กรกฎาคม พ.ศ. 2561 จักรพันธ์ทำประตูที่ 3 ในลีก ช่วยให้บุรีรัมย์บุกไปเอาชนะ ชลบุรี 2–0
สถานีรถไฟอิโตอิ
สถานีที่อยู่ติดกัน
นิชิกิโอกะ - อิโตอิ - อาโอบะ
จักรพันธ์ แก้วพรม
ฤดูกาล 2562
ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร จักรพันธ์ลงเล่นเป็นตัวสำรองในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ
จบฤดูกาล 2562 จักรพันธ์ลงเล่นในลีกไปทั้งสิ้น 9 นัด และไม่สามารถยิงประตูในลีกได้เลย ในเดือนธันวาคม พ.ศ. 2562 จักรพันธ์ได้รับการจัดอันดับโดยเว็บไซต์ Transfermarkt ให้เป็นผู้เล่นชาวไทยที่มีมูลค่าทางการตลาดสูงที่สุดของสโมสร โดยอยู่ที่ 350,000 ยูโร หรือประมาณ 11 ล้านบาท
ฤดูกาล 2563–64
ในวันที่ 6 ธันวาคม พ.ศ. 2563 การแข่งขันช้าง เอฟเอคัพ 2563–64 รอบ 32 ทีมสุดท้าย จักรพันธ์ทำหนึ่งประตูช่วยให้บุรีรัมย์เปิดบ้านเอาชนะโปลิศ เทโรไปได้ 4–0 ผ่านเข้าสู่รอบ 16 ทีมสุดท้ายได้สำเร็จ ต่อมาในวันที่ 12 ธันวาคม เขาทำประตูแรกในไทยลีก ฤดูกาล 2563–64 ช่วยให้บุรีรัมย์บุกเอาชนะแบงค็อก ยูไนเต็ดที่ทรูสเตเดียม 2–1 ต่อมาในวันที่ 26 ธันวาคม เขาทำประตูที่ 2 ในลีก ช่วยให้บุรีรัมย์บุกเอาชนะชลบุรีที่ชลบุรีสเตเดียม 2–0
วันที่ 10 มีนาคม พ.ศ. 2564 เขาทำประตูที่ 3 ในลีก ช่วยให้ทีมเปิดบ้านเอาชนะสุโขทัย 3–0 ต่อมาในวันที่ 18 มีนาคม เขาทำประตูที่ 4 ในลีก ช่วยให้ทีมเปิดบ้านเอาชนะทรูแบงค็อก ยูไนเต็ด 2–0
ทีมชาติ
จักรพันธ์ ถูก ปีเตอร์ รีด เรียกตัวติดทีมชาติไทยชุดใหญ่เบื้องต้น 30 คน ในการแข่งขันเอเอฟเอฟ ซูซูกิ คัพ 2008 ต่อมาในฟุตบอลโลก 2014 รอบคัดเลือก จักรพันธ์ทำประตูแรกในนามทีมชาติ ช่วยให้ไทยเอาชนะปาเลสไตน์ไปได้ 1-0 ต่อมาในฟุตบอลโลก 2014 รอบคัดเลือก นัดที่ไทยพบกับออสเตรเลีย จักรพันธ์เล่นในตำแหน่งแบ็กขวา และจ่ายบอลให้ ธีรศิลป์ แดงดา ทำประตูได้สำเร็จ
ใน พ.ศ. 2556 จักรพันธ์ ถูก สุรชัย จตุรภัทรพงษ์ เรียกตัวติดทีมชาติในการแข่งขันเอเชียนคัพ 2015 รอบคัดเลือก ต่อมาในเดือนตุลาคม พ.ศ. 2556 เขาได้รับบาดเจ็บจนต้องถูกเปลี่ยนตัวออกในนัดอุ่นเครื่องที่พบกับบาห์เรน
สงครามยาเสพติดฟิลิปปินส์
สงครามยาเสพติดฟิลิปปินส์ หรือ สงครามยาเสพติด หมายถึงนโยบายยาเสพติดของรัฐบาลฟิลิปปินส์ภายใต้ประธานาธิบดี โรดรีโก ดูแตร์เต ซึ่งดำรงตำแหน่งในวันที่ 30 มิถุนายน ค.ศ. 2016 ตามที่อธิบดีกรมตำรวจแห่งชาติฟิลิปปินส์ โรนัลด์ เดลา โรซา เผย นโยบายนี้มีเป้าหมายเพื่อ "การวางตัวเป็นกลาง [กล่าวคือต่อการฆ่า] ผู้มีพฤติกรรมการใช้สารเสพติดผิดกฎหมายทั่วประเทศ" ดูแตร์เตได้เรียกร้องให้สมาชิกของชุมชนฆ่าอาชญากรที่ต้องสงสัยและผู้ติดยา การวิจัยโดยองค์กรสื่อและกลุ่มสิทธิมนุษยชนได้แสดงให้เห็นว่าตำรวจสำเร็จโทษผู้ต้องหายาเสพติดที่ไม่มีอาวุธเป็นประจำ แล้ววางปืนและยาเสพติดเป็นหลักฐาน ส่วนทางการฟิลิปปินส์ได้ปฏิเสธการประพฤติโดยมิชอบของเจ้าหน้าที่ตำรวจ
ค่าประมาณของจำนวนผู้เสียชีวิตแตกต่างกันไป องค์กรข่าวและกลุ่มสิทธิมนุษยชนได้วางตัวเลขดังกล่าวไว้ที่กว่า 12,000 ราย มีผู้เสียชีวิตรวมถึงเด็ก 54 คนในปีแรก ส่วนรัฐบาลอ้างว่ามีผู้เสียชีวิต 4,200 ราย ณ วันที่ 30 เมษายน ค.ศ. 2018 และวุฒิสมาชิกฝ่ายค้านอ้างว่าใน ค.ศ. 2018 ว่ามีผู้เสียชีวิตกว่า 20,000 ราย
ในเดือนกุมภาพันธ์ ค.ศ. 2018 ศาลอาญาระหว่างประเทศในกรุงเฮก ได้ประกาศว่า "การตรวจสอบเบื้องต้น" กลายมาเป็นการฆ่าทำลายที่เกี่ยวเนื่องกับสงครามยาเสพติดฟิลิปปินส์ อย่างน้อยตั้งแต่วันที่ 1 กรกฎาคม ค.ศ. 2016
ภูมิหลัง
โรดรีโก ดูแตร์เต ซึ่งชนะการเลือกตั้งประธานาธิบดีฟิลิปปินส์ ค.ศ. 2016 ได้สัญญาว่าจะสังหารคนร้ายนับหมื่นคน และกระตุ้นให้คนในปกครองสังหารผู้ติดยา ในฐานะนายกเทศมนตรีของดาเบา ดูแตร์เตได้รับการวิพากษ์วิจารณ์จากกลุ่มต่าง ๆ เช่น ฮิวแมนไรตส์วอตช์ต่อการวิสามัญฆาตกรรมเด็กเร่ร่อน, ผู้มีความผิดลหุโทษ และผู้ใช้ยาเสพติดหลายร้อยคน ที่ดำเนินการโดยหน่วยมัจจุราชดาเบา ซึ่งเป็นกลุ่มศาลเตี้ยที่เขาถูกกล่าวหาว่ามีส่วนเกี่ยวข้อง ดูแตร์เตได้ยืนยันอย่างต่อเนื่องและปฏิเสธการมีส่วนร่วมของเขาในคดีฆาตกรรมของหน่วยมัจจุราชดาเบาที่ถูกกล่าวหา ดูแตร์เตได้รับประโยชน์จากรายงานในสื่อระดับชาติ ที่เขาทำให้ดาเบากลายเป็นเมืองที่ปลอดภัยที่สุดแห่งหนึ่งของโลก ซึ่งเขาอ้างในฐานะการมีเหตุผลอันสมควรสำหรับนโยบายยาเสพติดของเขา   แม้ว่าข้อมูลตำรวจแห่งชาติแสดงให้เห็นว่าเมืองนี้มีอัตราการฆาตกรรมสูงที่สุด และมีอัตราการข่มขืนสูงเป็นอันดับสองในฟิลิปปินส์
เจ้าหน้าที่ต่อต้านยาเสพติดของฟิลิปปินส์ยอมรับว่าดูแตร์เตใช้ข้อมูลที่ไม่สมบูรณ์และมีการพูดเกินจริง เพื่อสนับสนุนข้ออ้างของเขาว่าประเทศฟิลิปปินส์กำลังกลายเป็น "รัฐยาเสพติด" ซึ่งสำนักงานว่าด้วยยาเสพติดและอาชญากรรมแห่งสหประชาชาติ (UNODC) เปิดเผยว่าประเทศฟิลิปปินส์มีอัตราการแพร่หลายของผู้ใช้ยาเสพติดต่ำเมื่อเทียบกับค่าเฉลี่ยทั่วโลก ส่วนดูแตร์เตได้กล่าวในรัฐที่อยู่ของเขาว่าข้อมูลจากสำนักงานปราบปรามยาเสพติดแห่งประเทศฟิลิปปินส์แสดงให้เห็นว่ามีผู้ติดยาเสพติด 3 ล้านคนเมื่อ 2 ถึง 3 ปีที่ผ่านมา ซึ่งเขากล่าวว่าอาจเพิ่มขึ้นเป็น 3.7 ล้านคน อย่างไรก็ตาม ตามที่คณะกรรมการยาเสพติดที่เป็นอันตรายแห่งประเทศฟิลิปปินส์ ซึ่งเป็นสภากำหนดนโยบายด้านยาเสพติดของรัฐบาล ได้เผยว่ามีชาวฟิลิปปินส์ใช้ยาเสพติดผิดกฎหมาย (ส่วนใหญ่เป็นสกุลกัญชา) 1.8 ล้านคนใน ค.ศ. 2015 จากการสำรวจอย่างเป็นทางการล่าสุดที่ได้รับการเผยแพร่ ซึ่งหนึ่งในสามของพวกเขาใช้ยาเสพติดที่ผิดกฎหมายเพียงครั้งเดียวในช่วง 13 เดือนที่ผ่านมา
ช่วงเดือนแรก
ในสุนทรพจน์ที่เกิดขึ้นหลังจากการเข้ารับตำแหน่งของเขาในวันที่ 30 มิถุนายน ดูแตร์เตเรียกร้องให้ประชาชนสังหารอาชญากรและผู้ติดยาที่ต้องสงสัย เขาบอกว่าเขาจะสั่งให้ตำรวจใช้นโยบายยิงเพื่อฆ่า และจะมอบรางวัลให้แก่พวกเขาสำหรับการเสียชีวิตของผู้ต้องสงสัย ในสุนทรพจน์แก่ความเป็นผู้นำทางทหารเมื่อวันที่ 1 กรกฎาคม ดูแตร์เตได้บอกกบฏคอมมิวนิสต์ให้ "ใช้ศาลเตี้ยของคุณเพื่อฆ่าพวกเขา เพื่อเร่งแก้ไขปัญหาของเรา" โดยในวันที่ 2 กรกฎาคม พรรคคอมมิวนิสต์ฟิลิปปินส์กล่าวว่า "ย้ำถึงคำสั่งของเอ็นพีเอที่จะดำเนินการเพื่อปลดอาวุธและจับกุมหัวหน้าขององค์กรยาเสพติดที่ใหญ่ที่สุด รวมถึงองค์กรอาชญากรรมอื่น ๆ ที่เกี่ยวข้องกับการละเมิดสิทธิมนุษยชนและการทำลายสิ่งแวดล้อม" หลังจากนั้น บากง อัลยันซัง มากาบายัน ซึ่งเป็นกลุ่มการเมืองฝ่ายซ้ายก็ได้ยอมรับตำแหน่งคณะรัฐมนตรีในรัฐบาลชุดใหม่ และในวันที่ 3 กรกฎาคม กรมตำรวจแห่งชาติฟิลิปปินส์ประกาศว่าพวกเขาได้สังหารผู้ค้ายาเสพติดที่ถูกกล่าวหาไปแล้ว 30 รายตั้งแต่ดูแตร์เตสาบานตนเข้ารับตำแหน่งประธานาธิบดีเมื่อวันที่ 30 มิถุนายน  หลังจากนั้นพวกเขากล่าวว่าพวกเขาได้สังหารผู้ต้องสงสัย 103 คนระหว่างวันที่ 10 พฤษภาคมถึง 7 กรกฎาคม ส่วนในวันที่ 9 กรกฎาคม โฆษกของประธานาธิบดีบอกให้นักวิจารณ์แสดงหลักฐานว่ามีการละเมิดสิทธิมนุษยชนในสงครามยาเสพติด หลังจากวันนั้น แนวร่วมปลดปล่อยอิสลามโมโรประกาศว่าจะเปิดให้มีการร่วมมือกับตำรวจในสงครามยาเสพติด และในวันที่ 3 สิงหาคม ดูแตร์เตได้กล่าวว่าแก๊งค้ายาซินาโลอาและซันเหอจีนมีส่วนเกี่ยวข้องในการค้ายาเสพติดของฟิลิปปินส์ สำหรับวันที่ 7 สิงหาคม ดูแตร์เตได้ระบุผู้ต้องสงสัยที่เกี่ยวข้องกับยาเสพติดกว่า 150 คน รวมถึงนักการเมืองท้องถิ่น, ตำรวจ, ผู้พิพากษา และทหาร  ส่วนในวันที่ 8 สิงหาคม สหรัฐได้แสดงความกังวลต่อการวิสามัญฆาตกรรม
โฆษกประธานาธิบดีกล่าวว่าดูแตร์เตยินดีเสนอการไต่สวนรัฐสภาที่เสนอให้มีการวิสามัญฆาตกรรม ที่จะมีประธานโดยวุฒิสมาชิก เลย์ลา เด ลิมา ซึ่งเป็นหัวหน้าวิเคราะห์ในรัฐบาลของเขา เมื่อวันที่ 17 สิงหาคม ดูแตร์เตประกาศว่าเด ลิมา มีความสัมพันธ์กับชายที่แต่งงานแล้ว รอนนิเอ ปาลิซอก ดายัน ซึ่งเป็นคนขับรถของเธอ ดูแตร์เตอ้างว่าดายันเป็นคนเก็บเงินที่ได้จากยาเสพติดของเธอ ซึ่งตัวเขาเองก็เสพยาเช่นกัน ในการแถลงข่าว ณ วันที่ 21 สิงหาคม ดูแตร์เตประกาศว่าเขาได้ครอบครองบันทึกการต่อสายดักฟังโทรศัพท์ของผู้อื่นและเอทีเอ็ม ซึ่งยืนยันข้อกล่าวหาของเขา เขากล่าวว่า: "สิ่งที่สำคัญจริง ๆ ที่นี่ก็เพราะความสัมพันธ์ [โรแมนติก] ของเธอกับคนขับของเธอ ซึ่งผมเรียกว่า 'ผิดศีลธรรม' เพราะคนขับมีครอบครัวและภรรยาแล้ว ความเกี่ยวข้องนั้นก่อให้เกิดความเสียหาย ของสิ่งที่เกิดขึ้นภายในสถานกักกันแห่งชาติ" ส่วนความกลัวการยื่นซองขาวสำหรับความปลอดภัยของดายัน เขาได้กล่าวเพิ่มเติมว่า“ ในฐานะประธานาธิบดี ผมได้รับข้อมูลนี้…เป็นสิทธิพิเศษ แต่ผมไม่จำเป็นต้องพิสูจน์มันในศาล นั่นคือเรื่องของคนอื่น หน้าที่ของผมคือเพื่อปกป้องผลประโยชน์ส่วนรวม เธอกำลังโกหกผ่านฟันของเธอ" เขาอธิบายว่าเขาได้รับหลักฐานใหม่จากต่างประเทศที่ปกปิดชื่อ
เมื่อวันที่ 18 สิงหาคม ผู้เชี่ยวชาญด้านสิทธิมนุษยชนแห่งสหประชาชาติเรียกร้องให้ฟิลิปปินส์ยุติการสังหารโดยวิสามัญฆาตกรรม แอกเนส คาลลามาร์ด ซึ่งเป็นผู้รายงานพิเศษของสหประชาชาติเรื่องการประหารชีวิตโดยสรุป ได้ระบุว่าดูแตร์เตได้ "อนุญาตในการฆ่า" แก่พลเมืองของเขา โดยสนับสนุนให้พวกเขาฆ่า ในการตอบสนอง ดูแตร์เตขู่ว่าจะถอนตัวออกจากสหประชาชาติและจัดตั้งกลุ่มแยกต่างหากกับประเทศในแอฟริกาและจีน ซึ่งโฆษกประธานาธิบดี เอร์เนสโต อาเบลลา ชี้แจงในภายหลังว่าฟิลิปปินส์ไม่ได้ออกจากสหประชาชาติ เมื่อมีผู้เสียชีวิตอย่างเป็นทางการถึง 1,800 คน การสอบสวนของรัฐสภาเกี่ยวกับการสังหารโดยเด ลิมา ก็ได้เปิดขึ้น
จากนั้นโฆษกประธานาธิบดี แฮร์รี โรก กล่าวว่ารัฐบาลเปิดให้มีการสอบสวนฟิลิปปินส์ผ่านช่องทางปกติในประเทศ ตราบเท่าที่พวกเขามีความสามารถและไม่เป็นกลางในการรณรงค์ต่อต้านยาเสพติดของเรา
เมื่อวันที่ 23 สิงหาคม ชิโต กัสกอน หัวหน้าคณะกรรมการสิทธิมนุษยชนฟิลิปปินส์กล่าวกับคณะกรรมการวุฒิสภาว่าศาลอาญาระหว่างประเทศอาจมีเขตอำนาจศาลเกี่ยวกับการสังหารหมู่ กระทั่งเมื่อวันที่ 25 สิงหาคม ดูแตร์เตได้เปิดตัว "โครงสร้างยาเสพติด" ที่สันนิษฐานว่าเชื่อมโยงเจ้าหน้าที่ของรัฐ รวมทั้งเด ลิมา กับเรื่องอื้อฉาวการค้ายาเสพติดในเรือนจำนิวบิลิบิด ส่วนเด ลิมา กล่าวว่า "โครงสร้างยาเสพติด" เหมือนกับสิ่งที่เด็กอายุ 12 ขวบชักจูง เธอเสริมว่า "ฉันจะไม่ยกย่องสิ่งที่เรียกว่า "โครงสร้างยาเสพติด" อีกต่อไป ซึ่งทนายความทั่วไปคนใดรู้ดีเกินไป จะต้องอยู่ในถังขยะอย่างสมควร" ครั้นเมื่อวันที่ 29 สิงหาคม ดูแตร์เตได้เรียกร้องให้เด ลิมา ลาออกและ "แขวนคอตาย"
ความตกลงการค้าเสรีอเมริกาเหนือ
ความตกลงการค้าเสรีอเมริกาเหนือ จะถูกแทนที่โดยข้อตกลงสหรัฐ–เม็กซิโก–แคนาดา (United States–Mexico–Canada Agreement)
ออแดซาฟิล์มสตูดิโอ
สตูดิโอภาพยนตร์เรื่องยาวออแดซา (Одеська кіностудія художніх фільмів, Одесская киностудия художественных фильмов) เป็นสตูดิโอภาพยนตร์ยูเครน เดิมเป็นสตูดิโอภาพยนตร์โซเวียตในออแดซา ซึ่งเป็นหนึ่งในสตูดิโอภาพยนตร์แห่งแรกในจักรวรรดิรัสเซียและสหภาพโซเวียต รัฐบาลเป็นเจ้าของบางส่วนและดูแลโดยกรมทรัพย์สินทางปัญญาของยูเครนร่วมกับกระทรวงวัฒนธรรม ออแดซาฟิล์มสตูดิโอเป็นผู้ผลิตภาพยนตร์ของรัฐและรายใหญ่เพียงรายเดียวในประเทศร่วมกับโดวเจนโคฟิล์มสตูดิโอ สตูดิโอตั้งอยู่ที่ Frantsuzky bulvar 33 (33 French Boulevard) เมืองออแดซา ประเทศยูเครน ในบริเวณใกล้เคียงกันนั้นเป็นที่ตั้งของ House of Mask สตูดิโอภาพยนตร์ขนาดเล็ก
ในอาณาเขตของสตูดิโอมีพิพิธภัณฑ์ภาพยนตร์ซึ่งคุณสามารถค้นหาข้อเท็จจริงที่น่าสนใจมากมายเกี่ยวกับประวัติศาสตร์ของภาพยนตร์ ที่นี่คุณจะพบวัสดุทางประวัติศาสตร์ ตั้งแต่การประดิษฐ์ภาพยนตร์ ไปจนถึงยุคหลังสมัยใหม่ ดิจิทัล และล้ำยุค
ในปี 2019 ธนาคารแห่งชาติของยูเครนได้ออกเหรียญที่ระลึกครบรอบ 100 ปีออแดซาฟิล์มสตูดิโอ นอกจากนี้ ไปรษณีย์ยูเครนได้ออกตราไปรษณียากรครบรอบพิเศษที่อุทิศให้กับออแดซาฟิล์มสตูดิโอ
ยูซุฟ มูเลิงบู
ยูซุฟ มูเลิงบู (Youssuf Mulumbu) เกิดเมื่อวันที่ 25 มกราคม ค.ศ.1987 (พ.ศ. 2530) เป็นนักฟุตบอลชาวคองโกเชื้อสายซาอีร์ ปัจจุบันเล่นอยู่กับสโมสรฟุตบอลเวสต์บรอมมิชอัลเบียนในเอฟเอพรีเมียร์ลีกของประเทศอังกฤษ โดยปกติมูเลิงจะเล่นในตำแหน่ง กองกลาง
1987
เมื่อวาน
เมื่อวาน อาจหมายถึง
โรมัน
โรมัน อาจหมายถึง
นวทุรคา
ภูมิหลังและความเป็นมา
รูปแห่งพระนวทุรคา ปรากฏเป็นเทวีทั้ง 9 อวตาร ดังต่อไปนี้
1.พระแม่ไศลปุตรี
ประวัติความเป็นมาของพระองค์: หลังจากที่พระสตีได้เผาตนเองสิ้นพระชนม์ในพิธียันยะ เนื่องจากพระบิดาของพระนางคือท้าวทักษะประชาบดีได้ดูหมิ่นพระศิวะซึ่งเป็นพระสวามีของพระนาง พระแม่อธิศักติจึงได้แบ่งภาคลงมาเป็นบุตรีของท้าวหิมวัตแห่งเทือกเขาหิมาลัยและพระนางเมนกา
วันที่บูชาพระองค์: วันแรกหรือคืนแรกของเทศกาลนวราตรี
โศลกมนตร์ : วันเท วานฉิตตะ ลาภายะ จันทราธา กฤตะเศขราม วฤษะรูฒาม ศูละธะราม ไศลปุตริม ยศัศวินิม
ภาพลักษณ์ของพระองค์: พระแม่ไศลปุตรีมีพระหัตถ์สองข้างและมีพระจันทร์เสี้ยวบนพระเศียรของพระองค์ ทรงฉลองพระองค์ด้วยพระภูษาสีชมพู พระองค์ทรงถือตรีศูลในพระหัตถ์ขวาและทรงถือดอกบัวในพระหัตถ์ซ้าย และพระองค์ทรงประทับบนโคนันทิ
2.พระแม่พรหมจาริณี
ประวัติความเป็นมาของพระองค์: พระแม่กูษมาณฑาหรือพระแม่อาทิศักติ ได้แบ่งภาคลงมาเป็นบุตรีของท้าวหิมวัตและพระนางเมนกาซึ่งมีพระนามว่า"พระนางปารวตี" พระองค์ได้บำเพ็ญเพียรเพื่อให้พระศิวะมาวิวาห์กับพระองค์ พระองค์ทรงเสวยผลไม้ ผัก และใบมะตูมอันเป็นพืชประจำพระศิวะ พระองค์ได้บำเพ็ญเพียรจนพระศิวะพอใจในที่สุด ดังนั้นรูปลักษณ์ที่ยังไม่วิวาห์ของเทวีองค์นี้ ได้รับการบูชาเป็นเทวีแห่งความโสด พระแม่พรหมจาริณี
วันที่บูชาพระองค์: วันที่ ๒ หรือคืนที่ ๒ ของเทศกาลนวราตรี
มนตร์ประจำพระองค์: โอม เทวี พรหมจาริณไย นะมะห์ ॐ देवी ब्रह्मचारिण्यै नम
โศลกมนตร์ : ทะธานา กะระปัทมาภะยาม อักษะมาลา กะมัณฑะลุ เทวีประสิทธะตุ มหิ พรัหมจาริณยะ นุตตามาม
ภาพลักษณ์ของพระองค์: พระองค์ทรงเดินพระบาทเปล่า ทรงฉลองพระภูษาสีขาว ในพระหัตถ์ขวาทรงถือสร้อยชปมาลาหรือสร้อยเมล็ดรุทรักษะ และ ทรงถือหม้อน้ำกมัณฑลุในพระหัตถ์ข้างซ้ายของพระองค์
3.พระแม่จันทรฆัณฏา
ประวัติความเป็นมาของพระองค์: พระแม่จันทรฆัณฏา เป็นรูปลักษณ์ที่วิวาห์แล้วของพระแม่ปารวตีต่อไปนี้จากพระแม่ไศลปุตรีและพระแม่มหาเคารี เมื่อพระนางปารวตีได้บำเพ็ญเพียรจนพระศิวะพอใจ 8วันต่อขบวนขันหมากของพระศิวะก็มาถึงหน้าประตูวังของพระนางปารวตี เมื่อท้าวหิมวัตและพระนางเมนกาเห็นรูปลักษณ์ของพระศิวะ จึงเป็นลมในที่สุด พระนางปารวตีจึงได้อวตารเป็นเทวีอันงดงามและทรงขอร้องว่าให้พระศิวะฉลองพระองค์ให้งดงาม พระศิวะจึงได้อวตารเป็นพระสุนทเรศวร หรือ พระจันทเรศวร ทำให้ท้าวหิมวัตและพระนางเมนกาพึงพอใจมากและพระสุนทเรศวรและพระนางปารวตีก็ได้วิวาห์กันในที่สุด พระองค์ประดับประดาพระนลาฏของพระองค์ด้วยพระจันทร์ครึ่งเสี้ยว(จันทรา)คล้ายรูประฆัง(ฆัณฏา)จากนี้ไปพระองค์จะกลายเป็นที่รู้จักในนามของ พระแม่จันทรฆัณฏา
วันที่บูชาพระองค์: วันที่ ๓ หรือคืนที่ ๓ ของเทศกาลนวราตรี
มนตร์ประจำพระองค์: โอม เทวี จันทรฆัณฏาไย นะมะห์ ॐ देवी चन्द्रघण्टायै नम
โศลกมนตร์ : ปิณฑะชะปวรารูธาม จันทรโกปาสตระไกยุธาม ประสาธัม ตนุเต มะ หัม จันทรฆัณเฏ ติ วิศรุตาม
พลังศักติของพระองค์: รูปลักษณ์ของเทวีพระองค์นี้พร้อมสำหรับทำสงครามกับอาวุธในพระหัตถ์ของพระองค์เพื่อปกป้องความสงบสุขและสวัสดิภาพของผู้ที่บูชาพระองค์ เชื่อว่าเสียงระฆังบนพระนลาฏของพระองค์สามารถปราบสิ่งชั่วร้ายทุกประเภทออกจากผู้ที่บูชาพระองค์
4.พระแม่กูษมาณฑา หรือ พระแม่อาทิศักติ
ประวัติความเป็นมาของพระองค์: ช่วงที่พระองค์ทรงสร้างจักรวาลขึ้นมาด้วยการแย้มสรวลเพียงครั้งเดียว พระองค์ทรงสร้างเทพตรีมูรติขึ้นมาซึ่งมี พระพรหม พระวิษณุ พระศิวะ และทรงสร้างเทวีตรีศักติขึ้นมาซึ่งมี พระสุรัสวดี พระลักษมี และพระอุมา และพระแม่อธิศักติเป็นพลังงานแสงอาทิตย์ให้กับพระสุริยเทพอีกด้วย
วันที่บูชาพระองค์: วันที่ ๔ หรือคืนที่ ๔ ของเทศกาลนวราตรี
มนตร์พระจำพระองค์ โอม เทวี กูษมาณฑาไย นะมะห์ ॐ देवी कूष्माण्डायै नम
รูปลักษณ์ของพระองค์: พระองค์ทรงประทับบนหลังเสือ มีแปดพระกร พระองค์ทรงถือ ดอกบัว, จักร, ลูกศร, คฑา, คันธนู, สร้อยรุทรักษะ, หม้อกมัณฑลุ และ หม้อกลศ(หม้อน้ำอมฤต)
5.พระแม่สกันทมาตา ประวัติความเป็นมาของพระองค์: ในรูปลักษณ์ของพระองค์ในฐานะพระมารดาของเทพเจ้าแห่งสงคราม พระสกันทะ (หรือที่เรียกว่า กรรติเกยะหรือขันทกุมาร) พระองค์ทรงเป็นที่รู้จักกันในนาม พระแม่สกันทมาตา
วันที่บูชาพระองค์: วันที่ ๕ หรือคืนที่ ๕ ของเทศกาลนวราตรี
มนตร์ประจำพระองค์: โอม เทวี สกันทมาตาไย นะมะห์ ॐ देवी स्कन्दमातायै नम
โศลกมนตร์ : สิงหาสะนานิตยัม ปัทมาศริกะทะรัตวยะ ศุภะทาสะตุสะทาเทวี สกันทมาตา ยศัศวินิม
รูปลักษณ์ของพระองค์: พระแม่สกันทมาตา พระองค์ทรงประทับบนสิงโต ทรงอุ้มพระสกันทะไว้บนพระเพลาของพระองค์ พระสกันทะ(หรือที่เรียกว่า กรรติเกยะหรือมุรุกัน) ทรงเป็นพระเชษฐาของพระคเณศ พระแม่สกันทมาตาทรงมีพระกร ๔ พระกร ทรงถือดอกบัวในพระหัตถ์ทั้ง ๒ ข้างของพระองค์ ทรงอุ้มพระสกันทะในพระหัตถ์ข้างขวาและในพระหัตถ์ซ้ายทรงทำมืออภัยมุทรา
พลังศักติของพระองค์: ผู้ที่นับถือบูชาเทวีองค์นี้จะได้รับพรจากพระสกันทะ (หรือที่เรียกว่า กรรติเกยะ) เทพแห่งสงคราม
6.พระแม่กาตยายนี หรือ พระแม่ทุรคา หรือ พระแม่มหิษาสุรมรรทินี
ประวัติความเป็นมาของพระองค์: พระองค์ถือกำเนิดมาเพื่อมาปราบอสูรที่มีชื่อว่า  มหิษาสูร พระองค์เป็นบุตรีของฤๅษีกาตยายนะ เรื่องราวมีอยู่ว่า ครั้งหนึ่งฤๅษีกาตยายนะได้บำเพ็ญตบะอย่างเคร่งครัด เพื่อที่จะให้พระเทวีจุติลงมาเกิดเป็นบุตรีของตน ด้วยเหตุนี้ พระแม่ทุรคาได้จุติลงมาเป็นบุตรีของฤๅษีกาตยายนะ และได้พระนามที่เรียกขานว่า "พระนางกาตยายนี" แต่บางตำนานได้กล่าวพระประวัติของพระแม่กาตยายนีไว้ว่า มีอสูรตนหนึ่งมีนามว่า "มหิษาสูร" ได้ขอพรจากพระพรหม เขาได้ขอพรว่า"ขอให้ข้าพเจ้าตายด้วยฝีมือจากสตรีที่ไม่เกิดจากครรภ์เท่านั้น" พระพรหมก็ประทานพรแก่เขา เมื่อมหิษาสูรได้รับพรแล้ว จึงอาละวาดสามโลก พระอินทร์และคณะเทวดาได้ไปขอความช่วยเหลือจากมหาเทพทันใดนั้นก็เกิดเสียงจากจักรวาลซึ่งเสียงนั้นก็คือเสียงของพระแม่อทิศักติ พระองค์ได้กล่าวว่า "ขอให้คณะเทวดา มหาเทพและเทวีช่วยกันสร้างเทวีขึ้นมาจากพลังของพวกท่าน" จากนั้นเสียงของพระองค์ก็หายไป ดังนั้น คณะเทวดา มหาเทพและเทวีจึงช่วยกันสร้างเทวีขึ้นมาซึ่งเทวีองค์นั้นก็พระแม่ทุรคานั่นเอง เหล่าเทพและมหาเทพจึงมอบอาวุธให้พระองค์ และท้าวหิมวัตซึ่งเป็นพระบิดาของพระแม่ปารวาตีได้มอบสิงโตทองคำให้พระแม่ทุรคา พระแม่ทุรคาลงสู่สนามรบและได้ต่อสู้กับมหิษาสูรเป็นเวลา10วันและในวันที่10พระองค์ก็สามารถฆ่ามหิษาสูรได้สำเร็จ พระแม่ทุรคาจะได้อีกพระนามหนึ่งว่า "พระแม่มหิษาสุรมรรทินี" ซึ่งแปลว่าผู้สังหารมหิษาสูรนั่นเอง
เมื่อวาน (เวลา)
เมื่อวาน มีความหมายตามอักษรหมายถึง วันก่อนวันนี้หน่ึ่งวัน แต่นอกจากนี้อาจใช้เปรียบเทียบถึงช่วงเวลาหรือเวลาก่อนหน้านั้นได้ มักใช้กับความทรงจำที่ยังมีผู้จดจำได้ (living memory)
ประเทศอิสราเอลในเอเชียนเกมส์
ประเทศอิสราเอล เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1954 ที่จัดขึ้น ณ กรุงมะนิลา ประเทศฟิลิปปินส์ และจากผลกระทบความขัดแย้งทางการเมืองกับชาติอาหรับอิสราเอลจึงเข้าร่วมครั้งสุดท้ายในเอเชียนเกมส์ 1974 ที่กรุงเตหะราน ประเทศอิหร่าน มีคณะกรรมการโอลิมปิกอิสราเอล เป็นผู้รับผิดชอบส่งนักกีฬาอิสราเอลเข้าร่วมการแข่งขัน ทีมชาติอิสราเอลได้รับเหรียญรางวัลจากการแข่งขันทั้งหมด 18 เหรียญทอง 16 เหรียญเงิน 19 เหรียญทองแดง รวมทั้งสิ้น 53 เหรียญ
นวทุรคา
ภูมิหลังและความเป็นมา
วันที่บูชาพระองค์: วันที่ ๖ หรือคืนที่ ๖ ของเทศกาลนวราตรี
มนตร์ประจำพระองค์: โอม เทวี กาตยายันไย นะมะห์ ॐ देवी कात्यायन्यै नम
รูปลักษณ์ของพระองค์: พระแม่กาตยายนีหรือพระแม่ทุรคา ทรงประทับบนสิงห์ที่มีชื่อว่าสีหะพานาราช เมื่อพระแม่เสด็จไปที่ไหน พวกเหล่าอสูรจะเกรงกลัวเป็นอันมาก ทรงฉลองพระภูษาสีชมพู มี ๔ พระกร ๒ พระกร พระหัตถ์ขวาทำมือภัยมุทรา พระหัตถ์ซ้ายถือดาบ พระหัตถ์ขวาบนทรงทำมือวราทามุทราและพระหัตถ์ซ้ายบนถือดอกบัว บางแห่งนิยมบูชาพระแม่กาตยายนีในรูปของพระแม่ทุรคาหรือพระแม่มหิษาสุรมรรทินี ทรงปราบมหิษาสูร มีพระกร ๑๐ พระกร ถือจักร สังข์ ดาบ คทา ธนู ลูกศร งู ดอกบัว ถาดไฟ และตรีศูล
7.พระแม่กาลราตรี หรือ พระแม่กาลี
ประวัติความเป็นมาของพระองค์: ครั้งหนึ่งมีอสูรสองพี่น้อง คือ ศุมภ และ นิศุมภะ ต้องการต่อกรกับพระแม่ทุรคาในรูปของพระแม่เกาศิกีหรือพระแม่อัมพิกา จึงได้ส่งอสูรชื่อ จัณฑะ และมุณฑะเป็นแม่ทัพไปล้อมจับพระแม่อัมพิกา พระแม่อัมพิกาทรงพิโรธมาก จึงมีเทวีองค์สีดำผุดออกมาจากพระนลาฏของพระองค์ เทวีองค์นั้นคือพระแม่กาลีหรือกาลราตรี ได้ฆ่าอสูรทั้งสอง พระแม่กาลีจึงได้อีกชื่อว่า พระแม่จามุณฑา เนื่องจากได้ฆ่าอสูรจัณฑะและมุณฑะได้นั่นเอง ดังนั้นเหล่าคณะเทวีจึงได้ทำลายกองทัพอสูรสุมภและนิสุมภ โดยมีอสูรที่มีชื่อว่า รักตภีช'' เมื่อพระแม่จามุณฑาได้ตัดหัวของรักตภีช เลือดของรัตภีตก็จะหยดลงสู่แผ่นดิน แล้วผุดออกมาเป็นร่างโคลนอีกนับร้อยนับพัน เมื่อกำจัดไม่ได้ พระแม่กาลีจึงได้ดูดเลือดของรัตภีตตามพื้นจนไม่ผุดขึ้นมาอีก ดังนั้นพระแม่กาลีจึงโสมนัสมาก บางตำราก็บอกว่าพระองค์เมาเลือดอสูร เมื่อพระองค์โสมนัสมาก พระองค์ก็กระโดดโลดเต้นไปมาจนแผ่นดินสั่นสะเทือน จนทำให้พระศิวะเกรงว่าโลกจะถูกทำลายเมื่อพระกาลีเหยียบลงบนผิวโลก จึงใช้ตัวของพระองค์ไปรองรับ จากนั้นพระแม่กาลีก็เหยียบลงบนกลางพระอุระของพระศิวะ เมื่อพระแม่กาลีเห็นพระสวามีของพระองค์เองถูกเหยียบ ก็สำนึกได้ จึงแลบพระชิวหา(ลิ้น)ออกมา เพื่อแสดงความเขินอาย จากนั้นพระแม่ก็แปลงกายเป็นพระนางปารวตีดังเดิม
วันที่บูชาพระองค์: วันที่ ๗ หรือคืนที่ ๗ ของเทศกาลนวราตรี
มนตร์ประจำพระองค์: โอม เทวี กาลราตรไย นะมะห์ ॐ देवी कालरात्र्यै नम
โศลกมนตร์ : เอกเวนีชะ ปากะระณะ ปูรณะ นัคนา ขะระสถิตา ลัมโพษฐี กรรณิกากรรณี ไตลาภะยักตะศรีริณี วามมะปาโลลละสัลโลหะ ลตากัณฐะกะตะภูษณะ วะระธะนะมูรธะวะชา กฤษะณา กาลราตริร ภะยังคะรี
รูปลักษณ์ของพระองค์: พระแม่กาลราตรีทรงประทับบนลา พระฉวีวรรณสีดำ พระเกศายาวสยาย กระเซิงไม่เป็นระเบียบ สังวาลย์เป็นหัวกะโหลกหรือแขนอสูร มีพระกร4พระกร พระหัตถ์ขวาล่างทำมือวรทามุทรา พระหัตถ์ขวาบนทำมืออภัยมุทรา พระหัตถ์ซ้ายบนทรงถือดาบ พระหัตถ์ซ้ายล่างทรงถือวัชระ นุ่งผ้าหนังสัตว์ ยืนบนซากศพหรือพระศิวะ บางแห่งนิยมบูชาพระแม่กาลราตรีในรูปของพระแม่กาลี คือมีพรระกร4พระกร ทรงถือ ดาบ หัวของอสูรรัตภีต ทำมืออภัยมุทราและวรทามุทรา ใส่สังวาลย์เป็นหัวกะโหลกหรือแขนของอสูรหรือ สังวาลย์ดอกชบาแดง ทรงฉลองพระองค์ด้วยพระภูษาสีแดงเลือด หรือไม่ทรงฉลองพระองค์ เปลือยเปล่า กายสีดำ เหยียบอกพระศิวะ แลบพระชิวหา(ลิ้น)ยาวถึงทรวงอก มีเขี้ยวงอกตามพระโอษฐ์
8.พระแม่มหาเคารี